เดินหน้าจัดกิจกรรมออนไลน์-ออฟไลน์ กว่า 100 กิจกรรม เพิ่มยอดส่งออกครึ่งปีหลัง
นายสมเด็จ สุสมบูรณ์ อธิบดีกรมส่งเสริมการค้าระหว่างประเทศ เปิดเผยว่า กรมฯ ได้เตรียมแผนเร่งดำเนินกิจกรรมส่งเสริมและผลักดันการส่งออกในช่วงครึ่งปีหลังผ่านช่องทางออนไลน์ เพื่อเพิ่มรายได้เข้าประเทศ โดยมีแผนที่จะจัดกิจกรรมต่าง อาทิ การเจรจาจับคู่ธุรกิจออนไลน์ การพาผู้ประกอบการเข้าร่วมงานแสดงสินค้าในต่างประเทศ การจัดงานแสดงสินค้าเสมือนจริง การจัดงานแสดงสินค้าไทยในต่างประเทศและการจัดกิจกรรมส่งเสริมการขายร่วมกับห้างสรรพสินค้า ซุปเปอร์มาร์เก็ตและแพลตฟอร์มชื่อดัง รวมกว่า 100 กิจกรรม ครอบคลุมทุกประเทศทั่วโลก ที่เป็นตลาดส่งออกของไทย สำหรับการเจรจาจับคู่ธุรกิจออนไลน์ มีกำหนดจัดกิจกรรมอีก 20 ครั้ง ในช่วงเดือนกรกฎาคม-พฤศจิกายน 2564 ในกลุ่มสินค้าต่างๆ เช่น สินค้าสำหรับผู้สูงอายุ 60+ ผลไม้สด แปรรูป  ผลิตภัณฑ์เกษตร เป็นต้นนอกจากนี้ จะจัดงานแสดงสินค้าไทยในต่างประเทศและเจรจาธุรกิจออนไลน์ ในอาเซียน รวมถึงการส่งเสริมสินค้าไทยใน TOP THAI Store บนแพลตฟอร์ม e-Commerce ชั้นนำของต่างประเทศ โดยคาดว่าจากการจัดกิจกรรมขับเคลื่อการส่งออกครั้งนี้จะทำให้ตัวเลขการส่งออกไทยเคิบโตได้ตามเป้าหมาย